|  |
| --- |
| **СПРАВКА** |
| за отразяване на становищата, получени при провеждане на обществени консултации (23.12.2016г. – 22.01.2017г.)на проекта на Наредба за изменение и допълнение на Наредба № 6 от 26.03.1999г. за реда и начина за измерване на емисиите на вредни вещества, изпускани в атмосферния въздух от обекти с неподвижни източници (обн., ДВ, бр.31 от 1999г.) |
| **Органицазия/ Юридическо лице** | **Предложение** | **Приема/ не приема предложението** | **Мотиви** |
|
| **„Пехливанов инженеринг“ ООД** | По публикувания проект на НИД на Наредба № 6 имаме следните бележки:Съгласно EN 14181:2014 (БДС EN 14181:2015) , т. 6.1, процедурата QAL 2 покрива следните дейности:* Функционален тест на AMS (СНИ), вкл. тест за коректно инсталиране;
* Паралелни измервания по стандартен референтен метод;
* Оценяване на данни;
* Определяне на калибрационната функция на AMS и нейния обхват на валидност;
* Изчисляване на променливостта на измерените стойности от AMS;
* Тест за променливостта на измерените стойности от AMS,
* Отчитане.

Процедурата годишни контролни тестове (AST - Annual Surveillance Test) съгласно т. 8.1 EN 14181:2014 покрива следните дейности:* Функционален тест на AMS (СНИ);
* Паралелни измервания по стандартен референтен метод;
* Оценяване на данни;
* Изчисляване на променливостта на измерените стойности от AMS,
* Тест за променливостта на измерените стойности от AMS и валидност на калибрационната функция;
* Отчитане.

По начина, по който са предложени измененията в параграф 47 и 48 не става ясно, че процедура, която следва да се прилага след инсталиране на СНИ е QAL 2, а годишните контролни тестове се правят, за да се контролира коректната работа по време на използване на СНИ.Във връзка с гореизложеното предлагаме следните допълнения:* В Параграф 48 – чл. 60а да се добави нова точка 1 със следното съдържание
* „След инсталиране на СНИ с цел определяне на калибрационната функция и нейния обхват на валидност“.
* В настоящата т. 1 след думата „инсталацията“ да се добави „и след ремонт“. Също да се определи срок до колко време след промените или ремонта трябва да се осъществи процедурата QAL 2, напр. съгласно EN 14181 процедурата се прилага до 6 месеца след съответните промени. Също да се определи с каква калибрационна функция се работи в периода преди изготвяне на новата калибрационна функция; Останалите точки към чл. 60а да се преномерират.
* За да се спази логиката на прилагане на процедурите предлагаме чл. 60а да бъде поставен преди чл. 60, ал.1 до ал. 5.
* В параграф 50 - чл. 61:

Терминът „сертифицирани стандартни материали“ да се замени със „сертифицирани референтни/сравнителни материали“, за да е в съответствие с терминологията съгласно СД Ръководство 99:2014 на ISO/IEC „Международен речник по метрология Основни и общи понятия и свързани с тях термини (VIM);Същият член след фразата „международни еталони“ да се допълни с текста „произведени от компетентни производители, акредитирани по ISO/IEC 17025 (за калибриране) и/или ISO 17034 (ISO Guide 34) или от Национални метрологични институти с признати възможности за измерване и калибриране, вписани в базата данни на Международното бюро по мерки и теглилки (BIPM, Приложение С, <http://kcdb.bipm.org/appendixC> )”. Това допълнение е необходимо, за да се осигури надеждна метрологична проследимост. | Приема се | Промените са отразени в чл. 60, 60а и 61. Сроковете, относно процедурата QAL 2 са посочени в чл. 60, ал. 5. |
|
| **Калин Гавраков – „Нетфоком“ ЕООД** | 1. Предложение - 1 по § 8. Член 11, ал. 2Според нас, следва изрично да се укажат точно кои са съответните стандартизационни документи. Най-добре би било със съответна заповед на министъра на ОСВ, да бъде нормативно въведено изискването за разположение и брой на пробовземни точки. Сега, това е описано в сайта на ИАОС:https://eea.government.bg/bg/labs/rse/v-pomosht-na-operatorite-na-saorazheniya-pri-izvarshvane-na-izmervaniya-na-emisii-ot-nepodvizhni-iztochnitsi-1,но съгласете се, че след като на базата на показатели от измерване на емисии, извършено чрез пробовземни точки, е възможно да се търси административнонаказателна отговорност, то следва изграждането на тези точки да е изрично нормативно заложено.Предложение за текст: на чл. 11, ал. 2:Разположението и броят на точките за вземане на проби/извадки, както и размерите им, се определят от собственика или ползвателя на обекта, при спазване на техническите изисквания въведени със заповед на министъра на околната среда и водите, и се утвърждават от директора на РИОСВ, на чиято територия е разположен обектътПредложение за нова ал. 3: на чл. 11, ал. 3:Заповедта по ал. 2 се издава в едномесечен срок.///Предвид, че всички данни съществуват, можете дори да подготвите заповедта и да бъде издадена, в деня на влизане в сила на измененията на наредбата/// | Не се приема | 1. Не е необходимо в наредбата да се описват всички стандартизационни документи. Указания са дадени на сайта на Изпълнителната агенция по околната среда и след като точките за вземане на проби/извадки са утвърдени от директора на съответните регионални инспекции по околната среда и водите (РИОСВ), административно- наказателна отговорност би следвало да се търси в случаите, когато точките за вземане на проби/извадки не са тези, утвърдени от директора на РИОСВ.2. Контролният орган в системата на МОСВ са РИОСВ и поради тази причина министърът на околната среда и водите не следва да подписва заповед за нормативно въведено изискване за разположение и брой на пробовземни точки. |
|
| 2. Предложение 2 - § 9. Член 12, ал. 2: Предвид предложение 1, данните в чл. 12, ал. 2, могат да залегнат в същата заповед на министъра. Още повече, че така всички данни за изграждане на пробовземна точка ще бъдат на едно място, така и ще може да се реагира с бързина, при въвеждане на нови стандарти, защото едно е технологичното време за изготвяне и влизане в сила на заповед на министъра, друго е за наредба. | Не се приема | Именно с цел да се реагира адекватно на влизащи в сила нови стандарти, последните не се изброяват в проекта на наредбата.  |
| 3. Предложение 3 - § 10. Член 13: Според нас тук се смесват два вида замервания, в самият димоход и на околната среда.Следва в тази алинея изрично да се упомене, че тук става дума за замервания в околната среда, а не в димохода. Техническите изисквания за замерванията в димохода са зададени в наше предложение на чл. 11, ал. 2.Тук следва с нова нарочна заповед на министъра, да се даде техническото изискване за начин за разполагане на определена територия и гъстота (шахматно разпределение или друго), височина на сензора от земята и т.н.В крайна сметка директора на РИОСВ е специалист, а за да се избегнат частните интереси на контролираните субекти, следва този въпрос да бъде уреден в заповед на министъра. Така ще има еднаквост при контролната дейност върху субектите.Предложение за редакция на чл. 13:ал. 1. Собствениците или ползвателите на обектите определят броя и разположението наточките за автоматични средства за измерване (СИ), използвани за собствени непрекъснати измервания, при спазване на техническите изисквания въведени със заповед на министъра на околната среда и водите, и се утвърждават от директора на РИОСВ, на чиято територия е разположен обектът.ал. 2. Заповедта по ал. 2 се издава в едномесечен срок. | Не се приема | Предметът на Наредба №6 е ред и начин за измерване на емисиите на вредни вещества, изпускани в атмосферния въздух от обекти с неподвижни източници. Измерванията, които са предмет на Наредбата се извършват в газохода (изпускащото устройство) на инсталацията. Измервания на показателите на качеството на атмосферния въздух не са предмет на Наредбата.Разпоредбите на §10 от НИД на Наредбата засягат автоматичните средства за измерване, използвани за собствени непрекъснати измервания в газохода (ИУ).  |
| ЗАКЛЮЧЕНИЕ: Според мен контролът на МОСВ относно горивните инсталации следва да бъде преобърнат в смисъл, да се контролират горивата и да се стандартизират горивните инсталации, както и да се залага на компютъризирането и автоматизирането на процеса.  Предложение 1:Задължително след 2020г. горивни инсталации с мощност на 1 MW, задължително да са автоматизирани и компютъризирани, относно горивният процес. Предложение 2:Крайно време е да се постави въпросът за горенето на дърва и въглища за отопление.Според нас следва да се работи за налагане по икономически път (т.е. да ти е по евтино) изгарянето на пелети и ползването на пелетни камини.Практически в България всяка година от селското стопанство се отделят над 5 милиона тона растителни остатъци, годни за превръщане в пелети (слама, слънчоглед, царевица и пр.).Вече на пазара има подобни, но трябва по икономически път да се стимулира прехода от дърва и въглища, към пелети или собствени ВЕИ за отопление (слънчеви колектори, термопомпи и т.н.).Не бих искал, предложението ми да се разглежда в светлината на абсолютния грабеж с фотоволтаичните и вятърните ВЕИ.По-скоро от наученото трябва да се избегне гарантирането на каквито и да е субсидии. Предложение 3:Абсолютно грозно и отчайващо е да види човек пушещ до Бога автомобил. Техническите прегледи са неефективни, относно констатации за вредни емисии изхвърляни от МПС. МОСВ следва да включи в програмата си за контрол и изпраща свои експерти по пунктовете за ГТП със сертифицирани и калибрирани газ-анализатори. |   | Предстои въвеждането в националното законодателство на *Директива (ЕС) 2015/2193 на Европейския парламент и на Съвета**от 25 ноември 2015 година**за ограничаване на емисиите във въздуха на определени замърсители, изпускани от средни горивни инсталации*, в която са определенинорми за допустими емисии от средни горивни инсталации (с номинална входяща топлинна мощност по-голяма или равна на 1MW и по-малка от 50MW), като за действащи инсталации по-големи от 5MW тези норми влизат в сила от 01.01.2025г. МОСВ е в процес на транспониране на Директивата в българското законодателство.Използването на дърва и въглища за отопление не е предмет на Наредба №6 и проекта на НИД на Наредба №6. |
|
| **„Лукойл Нефтохим Бургас“ АД** | 1.В предложените промени в чл. 33, ал.5 (нова) не става ясно съгласуването с РИОСВ в каква форма ( писмена, по телефон, ел. поща) ще се счита за изпълнено.Във връзка със срока, определен за съгласуване в чл.ЗЗ, ал.5, не става ясно собственикът или ползвателят на обекта трябва да уведоми съответната РИОСВ в срок не по-малък от един месец преди предложената дата ИЛИ в срок не по-малък от един месец преди предложената дата за измерване да е получил съгласуването от страна на РИОСВ (в каква форма?), вследствие на което да предприеме действия по осигуряване присъствието на съответната акредитирана лаборатория за извършване на СПИ. | Приема се  | Задължението на собственика или ползвателя на обекта е да уведоми писмено директора на съответната РИОСВ най-малко един месец преди датата за извършване на измерването. Текстът на чл. 33 е редактиран. |
| 2.Във връзка с прилагане на процедурите по EN 14181 - QAL 2 и AST (контролни годишни тестове) в чл. 60а и чл. 61а считаме, че е необходимо да се изясни срока, в който трябва да се проведе процедурата QAL 2, ако настъпят промени съгласно т. 1 и т.2 на чл. 60а;Това е свързано с обстоятелството, че в периода до провеждане на QAL 2 ще се ползва калибрационната функция, която е определена при предишните обстоятелства.Определянето на срока е необходимо, за да могат операторите на СНИ да предприемат необходимите действия. Съгласно EN 14181, т. 6.1 QAL 2 се прилага до 6 месеца след настъпилите промени, но този срок може да бъде определен и от местните държавни органи.При липса на законово определен срок ще се допуснат различни тълкувания и подходи от страна на държавните органи и съответно неяснота и възможни санкции за икономическите оператори. | Приема се по принцип | Сроковете, относно процедурата QAL 2 са посочени в чл. 60, ал. 5.По отношение процедурата AST сроковете са дадени в чл. 60а, ал. 2. |
| **„КонтурГлобал Марица Изток 3“АД** | 1.Становище по § 26:Мотиви:Организирането на собствени периодични измервания (СПИ) е в пряка зависимост от технологичната възможност за извършване на измервания, т.е. дали към текущата дата инсталацията е в експлоатация и ако е в експлоатация дали работи с параметри, които удовлетворяват минималните изисквания на нормативната уредба за провеждане на пробовземане. Процесът по организиране на СПИ изисква, също така, да се извърши съгласуването му с лабораторията за изпитване. Допълнителни фактори, които могат да окажат влияние при планирането на процеса, са метеорологичните условия, изисквания по безопасност и др.Въвеждането на допълнително изискване за предварително съгласуване със съответната РИОСВ, в срок не по-малък от един месец преди предложената дата, ще въведе допълнителни усложнения при планиране и извършване на СПИ. Предложение за изменение на проектното предложение:С оглед на гореизложеното и за да се минимизира рискът от невъзможност за извършване на навременни СПИ, предвид множеството фактори, които следва да бъдат взети предвид при организирането им, нашето предложение е да не се предвижда съгласуване на датата за вземане на проби/извадки с директора на РИОСВ, а да се регламентира единствено уведомителен режим – т.е. операторът уведомява директора на РИОСВ, че на определена дата ще се проведат СПИ, като срокът за уведомяване е минимум една седмица преди планираната дата. По този начин Директорът на РИОСВ ще има възможност за вземане на информирано решение за изпращане/ неизпращане на свой представител, което, от една страна, ще гарантира интереса на административния орган от участие в процеса, а от друга – няма да представлява препятствие за провеждането му. В случай на невъзможност за провеждане на пробовземане на определената дата, операторът ще следва да уведоми директора на РИОСВ за новата планирана дата в същия срок. | Приема се частично   | Текстът на чл. 33 е редактиран.Срокът за уведомяване е определен не по-малко от един месец , поради ангажираност и необходимост от планиране на процеса, както от оператора, така и от РИОСВ.  |
| 2.Становище по § 42:2.1 .Мотиви:В чл. 54, ал. 1 и ал. 2 са разписани условия, при които съответните норми за допустими емисии (НДЕ) се считат за спазени. В ал. 1 са включени условията при определяне на половинчасови и 48 часови средни стойности, а в ал. 2 са разписани условия при определяне на средночасови стойности. Така формулиран текстът на чл. 54 не определя еднозначно и ясно какви са изискванията към операторите, а именно дали при извършване на СНИ е необходимо изискванията на ал. 1 и ал. 2 да се прилагат кумулативно или алтернативно – по избор на оператора. Предложение за изменение или допълнение на проектното предложение:Предлагаме изискванията на чл. 54 да се прецизират, като се допълнят разпоредбите на ал. 1 и ал. 2 или се създаде нова ал. 3, в която да се посочи, че операторите имат право да изберат кои от измерените от тях стойности да се вземат предвид при преценката за изпълнение на изискванията за НДЕ на вредни вещества.2.2. Мотиви:В чл. 54, ал. 1, при извършване на СНИ при определяне на половинчасови и 48 часови средни стойности, не е упоменато дали се прилага правилото за валидиране на стойностите. В ал. 2 при извършване на СНИ при определяне на средночасови стойности е записано, че изискванията се прилагат за валидирани стойности.Съгласно предложеното изменение на пар. 5 от Наредба № 6 „§ 5. Към реда и начина за извършване на измервания на емисиите на вредни вещества, изпускани в атмосферния въздух от инсталации, включително горивни инсталации, инсталации и дейности, при които се използват органични разтворители и инсталации за изгаряне и инсталации за съвместно изгаряне на отпадъци, с предимство пред разпоредбите на тази наредба се прилагат съответните специфични разпоредби, установени в наредбите по чл. 9, ал. 1, чл. 9а - 9в от ЗЧАВ и Наредба № 4 от 5 април 2013г. за условията и изискванията за изграждането и експлоатацията на инсталации за изгаряне и инсталации за съвместно изгаряне на отпадъци.“ Изискванията за валидиране на средночасови и средноденонощни стойности са включени в Приложение № 1, част 3. Мониторинг на емисиите от Наредбата за норми за допустими емисии на серен диоксид, азотни оксиди и прах, изпускани в атмосферата от големи горивни инсталации, която е приета на основание чл. 9в ЗЧАВ. Непосочването на възможността за прилагане на валидирани стойност от операторите на големи горивни инсталации в Наредба № 6 може да породи съмнение дали прилагането им е част от „реда и начина за извършване на измервания на емисиите на вредни вещества“ или не.Предложение за допълнение на проектното предложение:Предлагаме в чл. 54, ал. 1, т. 1 преди „ средномесечна“ и в т. 2 и 3 преди „ 48-часови“ да се добави „ валидирана“, респ. „валидирани“, т.е изискването за валидиране на стойностите да важи и при определяне на половинчасови и 48 часови средни стойности. | Приема се по принципНе се приема | За инсталации, за които нормативно се изисква провеждането на СНИ, оценка на средни стойности се прави в зависимост от законодателството, в което попада инсталацията (§5 от Допълнителните разпоредби на НИД). Разпоредбите за определяне на половинчасови и 48-часови средни стойности при извършване на СНИ са за инсталации нормирани по Наредба №1 от 27.06.2005г. за норми за допустими емисии на вредни вещества (замърсители), изпускани в атмосферата от обекти и дейности с неподвижни източници на емисии (обн., ДВ, бр. 64 от 2005г.). В посочената наредба няма изисквания за валидиране на тези стойности.  |